|  |
| --- |
| **Kragetannvaktel** |
| KragetannvaktelKragetannvaktel |
|
| **Utbreiing og status** |
| **Status i verda:** VU SårbarUtbreiinga av Kragetannvaktel Utbreiinga av Kragetannvaktel |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Hønsefuglar Galliformes |
| **Familie:** | Tannvaktelfamilien Odontophoridae |
| **Slekt:** | *Odontophorus* |
| **Art:** | **Kragetannvaktel** *O. strophium* |
|
| **Vitskapleg namn** |
| ***Odontophorus strophium***Gould, 1844 |

Den sjeldne **kragetannvaktelen**, *Odontophorus strophium*, er ein liten bakkelevande fugl. Denne vesle medlemmen av tannvaktelfamilien lever i store eikeskogrestar i den austlege Cordillera, stort sett i avgrensa område innanfor søraustlege Santander, men òg i grenseområdet mot Boyacá, begge er departement i Colombia.

Skildring
---------

Kragetannvaktlar er som andre tannvaktlar skjerre fuglar, har korte venger, nakke og hale. Denne arten er 25,5 til 27 centimeter i kroppslengd og kan vege rundt 300 gram. Mykje av fjørdrakta gjev eit brunt inntrykk, men han har kraftige markeringar i svart-kvitt i andletet. Dette er einaste tannvaktelarten som har eit band i svart og kvitt rundt heile strupen. Undersida er generelt lysare enn oversida, brystet har diffuse lyse flekker. Kjønnsdimorfismen syner seg ved at hofuglen har mørkt grått i undersida og er meir spraglete i på hovudet. Hoa har og meir kvitt og mindre svart sentralt i strupeområdet, og har mindre tydelege flekker på halsen eller brystet.

Det naturlege habitatet for denne tannvaktelen er høgtliggande, subtropiske og tempererte skogar, hovudsakleg av eik og laurbærtre. Fuglen har berre vore observert i høgder på 1600-2050 moh. men ein trur han har ei vertikal utbreiing mellom 1500 og 2500 moh. Arten er sannsynlegvis avhengig av å leve i opphavleg skog gjennom delar av livssyklusen sin, men han har òg blitt plassert ut i degraderte habitat og i sekundærskog.

Føda for kragetannvaktlar er frukt, frø og leddyr. Fuglen sin hekkesesong ser ut til å falle saman med toppar i årleg nedbør mars-mai og september-november.

Han var tidlegare klassifisert som kritisk truga av IUCN. Men ny forsking har vist at det å vere ikkje så sjeldan som tidlegare trudd, ca. 2000-4300 individ totalt. Følgjeleg blei statusen endra til truga (EN) i 2008, jamvel om storleiken på populasjonen er trudd å vere minkande.

Kjelder
-------

* *Denne artikkelen bygger på «Gorgeted Wood-Quail» frå Wikipedia på engelsk, den 12. april 2015.*

* Carroll, J. P. & Kirwan, G. M. (2013). *Gorgeted Wood-Quail (Odontophorus strophium)* In: del Hoyo, J. Elliott, A. Sargatal, J. Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 12. april 2015
* BirdLife International (2015) Species factsheet: *Odontophorus strophium Arkivert 2016-03-05 ved Wayback Machine.*. Henta frå  den 12. april 2015

Referansar

1. ↑  DEVENISH, C. DÍAZ FERNÁNDEZ, D. F. CLAY, R. P. DAVIDSON, I. & YÉPEZ ZABALA, I. EDS. (2009) *Important Bird Areas Americas - Priority sites for biodiversity conservation. Arkivert 2016-03-05 ved Wayback Machine.* Quito, Ecuador: BirdLife International (BirdLife Conservation Series No. 16).

Bakgrunnsstoff
--------------

 Wikimedia Commons har multimedia som gjeld: **Kragetannvaktel**